Ds. Nicolas Johannes Malan (noemnaam Nico, distrik Northam, Transvaal, 7 Februarie 1921 – 29 Januarie 1998) was tussen 1955 en 1985 predikant in vier gemeentes of kombinasies van die GKSA. Toe Nico Malan 13 jaar oud was, is sy vader oorlede. Om sy broers die geleentheid te gee om hulle skoolopleiding te voltooi, is hy in st. 9 uit die skool uit om in 'n winkel te gaan werk. Eers daarna is hy terug om sy matriek te maak. Ná die matrikulasie-eksamen het hy jare lank in die myn as gekwalifiseerde mynlandmeter gewerk om sy twee, jongste broers die geleentheid te gee om hul universitêre loopbaan te voltooi. Eers daarna – op 27-jarige leeftyd – het hy vir predikant gaan studeer. Ds. C.J. Malan, sy klasmaat aan die Teologiese Skool Potchefstroom, skryf in ds. Malan se lewensberig in die Almanak vir die jaar 1999 hy het met buitengewone toewyding studeer. "Toe 'n paar studente by een geleentheid in die dogmatiekklas na sy gevoel te veel vrae gestel het, het Nico vererg opgespring en vir wyle prof.